google/wiki40b huggingface dataset:
Abborfamilien

Oversikt over arter og slekter

Systematikken her følger P. Bănărescu (1990–95), Zoogeography of Fresh Waters, men Stizostedion er endret til Sander, Crystallaria er skilt ut i en egen slekt, og Vardar-streberen er regnet som egen art.

stamme Etheostomatini

Disse fiskene finnes bare i Nord-Amerika, og kalles der «darters». Det er tilsammen over 140 arter i slektene Percina, Etheostoma, Ammocrypta og Crystallaria. Den meksikanske arten Etheostoma pottsii er den eneste i familien som naturlig lever i ei elv som renner til Stillehavet. Alle artene har en langstrakt kropp og mangler svømmeblære. Dette er en tilpasning til å leve i sterk strøm; de samme tilpasningene finnes hos den europeiske slektene Zingel og Romanichthys.
Septemberprogramm

Septemberprogrammet (tysk: Septemberprogramm) var en plan utarbeidet etter oppdrag fra den tyske kansler Theobald von Bethmann-Hollweg noen uker etter utbruddet av første verdenskrig. Det tyske rike regnet med en rask seier, og septemberprogrammet skisserte krigsmålene man satte seg.

Omstridt betydning

Septemberplanen ble utarbeidet av Kurt Riezler, som arbeidet ved rikskanslerens kontor. Det var innhentet impulser fra de tyske industrielle, militære og økonomiske lederskikt.
Ettersom Tyskland tapte krigen, vet man ikke i hvilken grad septemberprogrammet var et noenlunde fasttømret opplegg. Kanskje var planen bare å betrakte som en uformell idemyldring.
I øst hvor Tyskland og Østerrike-Ungarn kom til et punkt der fredsbetingelser kunne dikteres, kom det til traktater om territoriale og økonomiske konsesjoner både fra Russland  (Brest-Litovsk-traktaten og Romania (Bucureștitraktaten).
Arnold Palmer Invitational

Arnold Palmer Invitational presented by MasterCard, tidligere kjent som Bay Hill Invitational, er en golfturnering på PGA-touren. Den spilles årlig i mars på Arnold Palmer's Bay Hill Club & Lodge, en privat golfklubb i Orlando i Florida som eies av Arnold Palmer. Turneringen ble stiftet i 1979 som arvtaker til Florida Citrus Open Invitational. Den har hatt diverse navn senere.
Strikkhopping

Gorsa-juvet

Gorsa-juvet er et 153 m dypt fossejuv i Kåfjorddalen i Nord-Troms. Over juvet er det bygget en 53 m lang gangbro som binder sammen omfattende turstinett på begge sider av juvet. Broen er i tillegg spesielt kontruert for strikkhopping og ble åpnet den 20. august 2011.
Kapp Verdes bank

Kapp Verdes bank (portugisisk: Banco de Cabo Verde – BCV) er sentralbanken på øygruppen Kapp Verde. Den har hovedkontor i hovedstaden Praia på Santiago. 
Bankens hovedmålsetting er prisstabilitet, det vil si lav og stabil inflasjon. Dernest har banken som mål å sørge for likviditet, solvens og et fungerende betalingssystem. For å oppnå dette er banken tillagt alle oppgaver en sentralbank normalt har, innen pengepolitikk og rentestyring, rådgiving overfor regjeringen, regulering av pengemarkedet og kredittinstitusjoner, m.m.

Historie

Dagens sentralbank ble etablert ved lov 25/75 datert 29. september 1975, samme år som Kapp Verde fikk sin selvstendighet fra Portugal. 
BCV har imidlertid røtter tilbake til 1864, da kongeriket Portugal 16. mai sendte et brev som ga det de kalte Banco Nacional Ultramarino, "den oversjøiske sentralbanken", eksklusive rettigheter til å utstede pengesedler i hele koloniområdet. Brevet krever også at denne sentralbanken skal etableres innen et år. 
Bankens filial i hovedstaden Praia åpnet sin virksomhet i oktober 1865, under ledelse av Clarimundo Martins, som dermed kan kalles Kapp Verdes første sentralbanksjef. Startkapitalen var beskjedne 30 «contos». Innskuddsrenten varierte mellom 3% og 5%. 
I tillegg til avdelingen i Praia etablerte Banco Nacional Ultramarino også filial i St. Vincent i 1894. 
I 1973 ble så Banco de Fomento Nacional etablert på Kapp Verde, som et resultat av at Ultramarino ikke ga mellomlang og lang kreditt, samt at de ikke ga kreditt til jordbruket, industrien og landeiere. Samtidig reduserte den offentlige banken Caixa de Crédito sine aktiviteter. Banco de Fomenti Nacional etablerte dermed en filial her, for å bidra til å øke den økonomiske aktiviteten her. 
Da landet gikk mot løsrivelse fra Portugal innså man viktigheten av å ha en selvstendig, nasjonal institusjon som utstedte og forvaltet landets valuta. 29. september 1975 ble det derfor besluttet å etablere en sentralbank, og Banco de Cabo Verde ble gitt funksjonene til en sentralbank, herunder en eksklusiv rett til å utstede valuta. 
30. juni 1976 ble sentralbankloven vedtatt, som Lov 13/76 datert 26. juni. 1. juli ble dermed Banco Nacional Ultramarino og Banco de Fomento Nacional (Den nasjonale utviklingsbanken) sine eiendeler og forpliktelser overført til den nye sentralbanken, etter bilaterale forhandlinger mellom de to landene.

Sentralbanksjef

Sentralbanksjef («governador») pr august 2018 er João António Pinto Coelho Serra. Han ble sentralbanksjef i 2014, og har før dette vært bl.a. finans- og planleggingsminister på Kapp Verde.
Erongarícuaro

Erongarícuaro, som betyr Ventestedet på purépecha-språket, er en by i delstaten Michoacán i Mexico. Byen befinner seg midtveis mellom de større byene Morelia og Uruapan, omtrent halvannen time fra begge byene. Mye nærmere ligger den kjente kolonibyen Pátzcuaro. Erongarícuaro har ca. 5000 innbyggere.

Byen

Erongarícuaro befinner seg i det meksikanske høylandet, ca. 2200 meter over havet. Mot øst ligger Pátzcuarosjøen, en av Mexicos mest kjente og høyest beliggende sjøer.
Byen er svært godt bevart, og består for det meste av énetasjes adobe-hus eller pussede mursteinshus med røde terrakottatak.
Hestesport under Middelhavslekene 1997

Hestesport under Middelhavslekene 1997. Hestesport var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var sjuende gangen som hestesport var med på programmet under middelhavslekene. Det var en individuell og en lagkonkurranse i sprangridning. Frankrike ble beste nasjon, de vant begge gullmedaljene.
Narviks historie

Narviks historie strekker seg langt tilbake i tid. Navnets opprinnelse er uavklart, men det er foreslått at det er hentet fra den norrøne guden Njord, og antagelig hett Njarðarvík. I 1567 ble stedet beskrevet som Narduigh eller Naruigen, og var opprinnelig et gårdsnavn. Gjennom over hundre år med arbeid for å dokumentere samiske stedsnavn i Narvik, er det blitt fremmet forslag om at navnet kommer fra det samiske Njargá, som betyr halvøy eller nes. Et gammelt navn på landområdet der byen er anlagt er Áhkánjárga, et stedsnavn som reflekterer den nære landskapstilknytningen til de to Tøttene - Rombakstøtta og Beisfjordtøtta, som begge heter Áhkká på samisk.
Kongsbakk-gården ytterst i Skjomen har historie tilbake til iallfall 1850 og tilhører i dag Ofoten Museum. Dagens Ankenes kirke ble oppført i 1842, som den tredje i rekken. Kirkehistorien i Narvikområdet strekker seg tilbake til det tidligst kjente korshuset som ble reist på Ankenes i tiden mellom 1652 og 1661. Moslinggården har navn etter Statius Mosling (1853–1934) som etablerte seg som handelsmann på Skjomen på 1870-tallet. Narvik fikk bystatus i 1902, og fra dette året og til i dag har Narvik fungert som den viktigste havnen for utskiping av jernmalm fra LKABs gruver i svenske Kiruna.
Narviks historie har lenge vært fortalt som en historie som startet med anleggstiden på Ofotbanen, og har i flere historieverk også blitt framstilt slik. I nyere tid må denne historieskrivingen betraktes i lys av strømninger som sto i nasjonalstatens og maktens tjeneste, da den eldre historien oftest er undertrykt og utelatt.

Narvik i etterkrigstiden

Etter krigen ble byen gjenoppbygd. Narvik nøt godt av den internasjonale høykonjunkturen og skatteinntekter fra LKAB gav. På 70/80-tallet ble byen rammet av nedbemanninger i byens hjernesteinsbedrifter, LKAB og NSB, som førte til at kommunen fikk svært lite penger. Det led blant annet Narviks bibliotek for. 
Byen har vært styrt av Arbeiderpartiet kontinuerlig fra 1922 til 2011.
Akalyptoischiidae

Utseende

Bittesmå (1-1,6 millimeter), gulbrune til mørkbrune biller. De ligner mye på enkelte slekter i familien Latridiidae, en familie de inntil nylig ble plassert i. Hodet er kantete, tilsmalnet forover, fasettøynene sterkt reduserte. I pannen har de to dype, ovale groper. Antennene er perlekjede-formede, de tre ytterste leddene danner en avlang klubbe. Overkjevene (mandiblene) er forholdsvis store og sagtakkede. Pronotum er omtrent så langt som bredt, bredest ved forkanten, med fint tannede sider. Dekkvingene har doble rader av runde groper. Beina er korte og spinkle.

Levevis

Artene lever mellom tørt løvstrø i høyereliggende (600-2000 meter over havet) skoger, særlig eikeskog.

Utbredelse

Gruppen er utbredt i det vestlige Nord-Amerika, særlig i California, også i Nevada, Arizona og østover til Texas, mot sør til Baja California.
Nord og ned

Nord og ned er et debutalbumet til Tungtvann, utgitt i 2000.
Satu Mare (fylke)

Administrativ inndeling

Fylket har to municipiu, tre byer og 56 comună.
Riss Dansekompani

Utendørsprosjekter

I 1991 markerte uteprosjektet Resten starten på en ny periode i Riss.
Idé og koreografi var ved Benedicte Meyer Amundsen som allerede i flere år hadde vært danser i gruppen.
Resten foregikk på restene av en betongbrygge rett utenfor Bergen sentrum og fikk, til å være en i utgangspunktet stedsspesifikk forestilling, en spesiell utvikling ved at den ble flyttet til en rekke nye steder i årene 1991-1996: Solstrand hotell i Os, supermarkedet i Radøy, havnen i Strømnes, Orknøyene, kirketrappen på St. Magnus Cathedral i Kirkwall, Orknøyene, fra kai til kai i Bergens havneområde, på taket av fiskehallen i Stavanger sentrum.
Riss innledet i 1993 et samarbeid med den finske koreografen og dansekunstneren Reijo Kela som jobber særlig med stedsspesifikke prosjekt. Forestillingen Smålongeren ble innlemmet i Kelas prosjekt Kaunit je Rohkeat i Suomussalmi i Finland sommeren 1994.
Elizabeth Guino-o var også koreograf for et uteprosjekt, Ankle deep i 1996. Dette foregikk på USF Verftet og var et samarbeid med Nattjazz og billedkunstnerne Erik Joung og Jørgen Blitzner. Her ble det rigget en undervannsscene i sjøen utenfor kaikanten som etter å ha blitt timet med flo- og fjæretidene, var tilpasset nøyaktig slik at danserne på forestillingstidspunktet danset med vannet nettopp ”ankle deep”.
Etter Merete Blinkenbergs død i 1996 drev Basberg og Meyer Amundsen  kompaniet videre og endret navnet til Gruppe ab. Basberg og Meyer Amundsen la ned gruppen i 1999.
Kompani

Kompani (fra latin: kompanium, «brødreselskap») er en militær underavdeling, i Norge bestående av 120–300 soldater og befal, normalt inndelt i tre til fem tropper. Kompanisjefen er normalt en offiser med kaptein eller majors grad. Historisk ble et kompani ledet av en kaptein.
I andre våpenarter er batteri (artilleri) og eskadron (kavaleri/pansertropper) på nivå med kompani.
Jermaine Jenas

Biografi

Jermaine Jenas startet sin profesjonelle fotballkarriere i Nottingham Forest i 1999. Han debuterte for klubben den 7. januar 2001 da Forest tapte 1-0 for Wolverhampton Wanderers i den engelske FA-cupen. I ligasammenheng spilte han sin første kamp mot Crystal Palace den 14. januar 2001, mens hans første mål for klubben kom 18. august 2001 i en ligakamp mot Barnsley. Jenas ble i februar 2002 solgt til Newcastle United for £5 000 000.
Jermaine Jenas debuterte for Newcastle 9. februar 2002, mens hans første mål for klubben fra Tyne and Wear var i FA-cupen mot Wolverhampton Wanderers den 5. januar 2003. En måned senere fikk han sin landslagsdebut da England 12. februar 2003 tapte 3-1 for Australia. 
I august 2005 ble han solgt til Tottenham for £7 000 000, og hans debut for klubben fra London var 10. september 2005 i en ligakamp mot Liverpool. Den 15. oktober 2005 scoret han sitt første mål for Spurs da laget slo Everton i en ligakamp.
Natsue Seki

Sykling

Hun deltok i sykling under Sommer-OL 1988 i Seoul i landeveisrittet og ble der nummer 50.
Rollespillteori

Rollespillteori (engelsk: RPG theory) er en akademisk eller kritisk studie av rollespill (RPG)  som et sosialt eller kunstnerisk fenomen. Rollespillteorier søker ofte etter å forstå hva rollespilling er, og hva som kreves for godt rollespill. De er manifestasjoner av kritisk teori slik det vil gjelde for rollespill. Rollespillteorier søker å forstå hva rollespill er, hva deres funksjon, og hvordan prosessen kan omdefinert for å bedre spillforståelsen og fremme mer nytte spillprodukter.
Begrepet rollespillteori synes å ha oppstått på rec.game.frp.advocacy rundt 1997, men Robin Laws kalte for etableringen som rollespillteori så tidlig som i 1994, og samtidig har teorier om rollespill vært under utvikling siden etableringen av rollespilling. Den årlige Knutepunktkonferansen er et fremste møteplasser for rollespillteori.
The Puppini Sisters

The Puppini Sisters er en dametrio sangere bestående av den italienske Marcella Puppini fra Bologna og de engelske Emma Smith og Kate Mullins. Gruppen spesialiserer seg på 1940-tallets close harmony-stil. Gruppen ble grunnlagt i 2004.

Historie

Gruppen ble grunnlagt etter at Marcella var blitt inspirert av tegnefilmen Belleville Rendez-vous. Selv om de ikke er i slekt, valgte de sitt navn fordi det skulle være som en tributt til The Andrews Sisters. Puppini studerte første motsdesign ved St Martins School of Art, men begynte senere ved Trinity School of Music i London, der også Stephanie O'Brien og Kate Mullins.
Også The Puppini Sisters' debutsingel, "Boogie Woogie Bugle Boy", viser deres inspirasjon fra The Andrews Sisters; dette var i sin tid en av deres store slagere.
En av de mer uvanlige sanger i deres repertoar er Kate Bushs "Wuthering Heights", sunget i Andrews Sisters' close harmony-stil. Gruppens første album kom i 2006 og deres første opptreden på amerikansk fjernsyn var i juni 2007.
Senterkvinnene

Senterkvinnene er Senterpartiets kvinneorganisasjon.

Starten

Starten på dagens Senterkvinner var et konstituerende møte på Håndverkeren i Oslo den 29. juli 1953. Representanter fra Buskerud, Akershus og Vestfold valgte et arbeidsstyre som konstituerte seg på følgende vis:
Leder: Signe Bjanes (Akershus)
Nestleder: Ingrid Vinbæk (Buskerud)
Sekretær: Blandina Lien (Akershus)
Varasekretær: Borghild Hunskaar (Vestfold)
Det som imidlertid sto i fokus på møtet var hvordan en skulle får aktivisert kvinnene i bygdene slik at flere kvinnegrupper kunne bli dannet og man;
«… opfordrer alle bygdestyreformenn til å få kvinner med i bygdestyrene så vi kan komme i kontakt med disse og muligens få holt et møte i den bygd og få vekket kvinnene og få danet en kv[inne]gr[uppe].»
3. og 4. mai 1962 fant Senterkvinnenes første landsmøte sted på Leangkollen i Asker. 30 representanter fra 16 fylker samt styrets 5 representanter stilte. Selve partiet, ungdomsorganisasjonen, SP-pressen og søsterorganisasjoner i Sverige og Finland var også representert. Organisasjonen kom inn i fastere former. Marie Anvik ble valgt til formann, Lillian Rugtvedt til nestformann og Gerd Berger, Agnes Kvåle samt Olina Storsand til styremedlemmer. 
På det første landsmøtet hold Karen Grønn-Hagen, Senterpartiets første faste kvinnelige stortingsrepresentant og første kvinnelige statsråd, et foredrag om «Kvinnene i politikken». Marie Anvik, som blir regnet som Senterkvinnenes første leder, innledet til diskusjon om «Hva kan gjøres for å få en bedre husmorvikarordning?». Disse to temaene er representative for hvilke sakstyper Senterkvinnene har vært opptatt av. Kvinner og politikk har gjennomgående vært et aktuelt tema, men med litt ulike vinklinger opp gjennom tiden. Et par eksempler er kvinnerepresentasjon og kommunalpolitikk og kvinner. Diskusjonen om husmorvikarordningen kan stå som et eksempel på Senterkvinnenes engasjement i saker som omhandler nærmiljø, familie, likestilling, omsorg og yrkesliv. Engasjement for kvinner og barn i den tredje verden ble mer fremtredende på 1970-tallet. Aksjon mot pornografi og prostitusjon har også stått sentralt innenfor Senterkvinnene fra slutten av 1970-tallet. Ifølge Senterkvinnenes årsmelding fra 1978-1980, var det Senterkvinnene som tok initiativet til en fellesaksjon mot pornografi i 1977.
Vellinge

Vellinge er et svensk tettsted i Skåne län i landskapet Skåne. Det er Vellinge kommunes administrasjonssenter. I 2010 hadde tettstedet 6 304 innbyggere.
Microcleptes

Utseende

Nokså små, tettbygde, brune trebukker. Kroppen er kort, bred og høyt hvelvet. Dekkvingene er nærmest eggformede.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Slekten er utbredt i Chile.
Öxará

Öxará er en elv på Island i Þingvellir nasjonalpark. Elven ender i fossen Öxarárfoss.
Öxará er islandsk for øks-elv.
Pall Mall (London)

Pall Mall er en gate i London.
Pall Mall ligger i City of Westminster, London og går parallelt med The Mall, fra St. James's Street over Waterloo Place til the Haymarket; mens Pall Mall East fortsetter frem til Trafalgar Square. Gaten er en viktig gjennomfartsåre i St James' og utgjør en del av Riksveien A4. Gatens navn kommer fra ballspillet pall mall et spill fra 1600-tallet.
Pall Mall er best kjent for å være gaten hvor det ligger flest herreklubber med klubbhus bygget på 1800-tallet og tidlig 1900. Disse omfatter Athenaeum Club, Travellers Club, Army and Navy Club, Reformklubben, United Services Club (huser nå Institute of Directors), Oxford and Cambridge Club og Royal Automobile Club.
Gaten var også en gang sentrum for kunst; i 1814 hadde Royal Academy, National Gallery og Christies' auksjoner tilhold her for en kortere tid.
Friarealet på sydsiden av Pall Mall has har vært kongelig eiendom i mange hundre år og forvaltes fremdeles av Crown Estate. St. James's Palace på sydsiden av gaten i dens vestre ende, og Marlborough House, var engang kongelig residenser. Prince Regent's Carlton House sto engang i den østlige ende av gaten. I Pall Mall lå også engang kontorene til War Office,
Casiquiare

Oppdagelse

En jesuittprest ved navn Fader Roman reiste oppover Orinoco i 1744, og møtte noen portugisiske slavehandlere fra bosetningene ved Rio Negro. Han fulgte med dem da de returnerte, via Casiquiare, og fulgte deretter samme vei tilbake til Orinoco. Syv måneder senere kunne Charles Marie de La Condamine gi en beretning om Fader Romans reise til Académie française, og dermed bekrefte eksistensen av denne vannveien, som første gang ble rapportert av Cristóbal de Acuña i 1639. Det ble imidlertid ikke festet særlig lit til Fader Romans beretning før den i 1756 ble bekreftet av en spansk grensekommisjon ledet av Yturriaga og Solano. I 1800 ble elva utforsket av den tyske vitenskapsmannen Alexander von Humboldt og den franske botanikeren Aimé Bonpland.
KV40

Tomb KV40 er et gravkammer i Kongenes dal i Egypt. Det er ukjent hvem som først lå i graven. Bare den øvre del av sjakten er tilgjengelig; resten er blokkert av fyllmasse, intet er kjent om anleggets utforming.
Selv om gravkammeret ble utgravd av Victor Loret i 1899, ble det ikke publisert noen rapport fra arbeidet.
Utgravninger i 2014 bragte for dagen minst 50 kongelige av lavere rang i en rekke sidekammere. På grunnlag av inskripsjoner på balsameringskrukker klarte egyptologer å identifisere mer en 30 av dem. Det dreide seg om slekt av  Thutmosis IV og Amenhotep III.
Chirang (distrikt)

Demografi

Ved folketellingen i 2011 var det 481 818 innbyggere i distriktet, mot 433 061 i 2001. Den urbane befolkningen utgjør 7,37 % av befolkningen.
Barn i alderen 0 til 6 år utgjorde 14,57 % i 2011 mot 18,25 % i 2001. Antallet jenter i den alderen per tusen gutter er 958 i 2011 mot 957 i 2001.
Motoki Imagawa

Karriere

Motoki Imagawa startet sin profesjonelle karriere i Vegalta Sendai i 1999.
Pesto

Pesto er en italiensk saus. Den er kjent, i ulike former, siden romertiden, og kommer sannsynligvis fra Nord-Afrika.
En av de vanligste variantene, den genovesiske pestoen, består av basilikum, hvitløk, pinjekjerner, olivenolje og like deler av ostene parmesan og pecorino. En annen vanlig variant har persille eller basilikum som hovedingrediens. Sausen brukes mye til brød og pasta.
Matnatprat

MatNatPrat er den uavhengige studentavisen ved Det matematisk-naturvitenskapelige fakultet, Universitetet i Bergen (forkortet matnat).
Avisens mål er å gi leserne våre en god blanding av studentpolitisk, faglig og sosialt stoff, rettet i hovedsak mot studentmassen, men også til en viss grad mot næringslivet.
MatNatPrat drives på frivillig basis av omtrent 25 studenter, og har to publikasjoner hvert semester med et opplag på 1000. Avisen er tilgjengelig ved alle institutter tilhørende det matematisk-naturvitenskapelige fakultet, i tillegg til Studentsenteret. 
Avisen mottar økonomisk støtte fra fakultetet og ble startet opp som en avtaker etter Realistavisen QED, som gikk ut av trykk i 2010. Fakultetet hadde da vært uten studentavis i flere år, og etter initiativ fra en rekke engasjerte studenter ble MatNatPrat en realitet. Oppstarten fant sted i november i 2013 med Maren Skibeli i spissen som ansvarlig redaktør. Første utgave av MatNatPrat så dagens lys i mars 2014.
I januar 2015 tok Ida Jahren Herud over som ansvarlig redaktør for avisen, før Anja Lindgaard Molnes overtok som redaktør for perioden mars 2016-2017.
Avisen ledes i hovedsak av styret, som er sammensatt av ansvarlig redaktør, nestleder, journalistansvarlig, grafisk ansvarlig, økonomisk ansvarlig, annonseansvarlig og PR-ansvarlig. Styret, i tillegg til ansvarlig redaktør, velges demokratisk ved åpent valg en gang i året.
MatNatPrat holder til i første etasje i Realfagbygget i Allégaten 41 i Bergen.
A. Asbjørnsens Tobaksfabrik

A. Asbjørnsens Tobaksfabrik AS var en produsent av tobakk i Kristiansand. Selskapet startet sin virksomhet i 1853 og la ned sin produksjon i Norge 1. mars 2005.
Opprinnelig produserte fabrikken skråtobakk.
Merkevaren Asbjørnsens Eventyrblanding hadde en tegning av ansiktet til en rødrev som logo. Selskapets merkevarer Eventyrblanding, Bristol og Original ble solgt til Gunnar Stenberg AS (som eies av Imperial International Overseas Group) i desember 2007, og selskapet var med dette helt ute av tobakksbransjen.
Arthur Schwartz

Liv og virke

Schwartz skaffet seg midler til å studere på New York University og for sin embetseksamen ved Columbia University ved å spille piano. Deretter konsentrerte hans sin talenter med arbeide med vaudeville og teatre på Broadway, og til sist med filmproduksjon i Hollywood.
Schwartz arbeidet for filmselskapet Columbia Pictures som produsent, blant hans arbeid var musikalen Cover Girl (1944).
I 1972 ble Schwartz innlemmet Songwriters Hall of Fame. Han ble også innlemmet i American Theatre Hall of Fame i 1981.
Hans sønn Jonathan er en populær radiopersonlighet og tidvis også musiker. Hans andre sønn, Paul Schwartz, er komponist, dirigent, pianist og produsent.
Komponisten Alec Wilder utga i 1972 en bok om låtskrivere og sanger han mente hørte til kanonen i den store amerikanske sangboka. Et kapittel i boka dreier seg om låtskrivingen til Vincent Youmans og Schwartz.
Lithargyrus

Utseende

Middelsstor, avlange, brunlige trebukker. Antennene er omtrent en og en halv gang så lange som kroppen. Pronotum er bredere enn langt, med rundede sider med en liten tann i midten. Dekkvingene er avsmalnende bakover og ender i en pigg. Beina er forholdsvis lange, lårene klubbeformede.

Levevis

Larvene lever i død ved.

Utbredelse

Artene er utbredt fra Nicaragua i nord til Bolivia i sør, også på Guadeloupe i Vestindia.